[{"text_idx": "#000000", "text": "Mae\u2019r grw\u0302p roc o\u2019r gogledd, Patryma, wedi ryddhau eu sengl ddiweddaraf ers dydd Gwener diwethaf, 25 Tachwedd."}, {"text_idx": "#000001", "text": "\u2018Cyfle\u2019 ydy enw\u2019r trac newydd gan y grw\u0302p sy\u2019n dod o ardal Caernarfon."}, {"text_idx": "#000003", "text": "Mae Patryma yn disgrifio eu hunain fel \u2018band roc amgen\u2019. Ffurfiodd y band wrth i Sio\u0302n a Dan ddechrau ysgrifennu caneuon ar gyfrifiadur yn nhy\u0302 Dan."}, {"text_idx": "#000004", "text": "Band cymharol newydd ydyn nhw ac fe ddaethon nhw i amlygrwydd wrth ryddhau eu senglau cyntaf, \u2018Disgyn\u2019, ym mis Mawrth 2020 ac yna \u2018Pydru\u2019 ym mis Gorffennaf yr un flwyddyn. Er hynny, dyma\u2019r cynnyrch newydd cyntaf ganddynt ers dros ddwy flynedd."}, {"text_idx": "#000005", "text": "Ers hynny maen nhw wedi dechrau gigio, a nawr yn barod i gymryd y cam nesaf gyda\u2019r sengl newydd."}, {"text_idx": "#000007", "text": "\u201cEfo \u2018Cyfle\u2019, mae hi\u2019n ga\u0302n sydd wedi cael ei ysgrifennu ers i ni sgwennu set byw gig cyntaf ni efo Breichiau Hir Tachwedd 2021\u201d eglura Sio\u0302n."}, {"text_idx": "#000008", "text": "\u201cOedd hi\u2019n ga\u0302n odda ni\u2019n rili mwynhau chwara\u2019n fyw, ag yn vibe gwahanol oedd ddim yna efo \u2018Disgyn\u2019 a \u2018Pydru\u2019, sef y caneuon y gwnaethon ni ryddhau yn 2020.\u201d"}]